AMANAH วิ่งฉิว 7% ลุ้นกำไรปี 61 ทะลุ 160 ลบ. รับธุรกิจสินเชื่อโตก้าวกระโดด
AMANAH วิ่งฉิว 7% ลุ้นกำไรปี 61 ทะลุ 160 ลบ. รับธุรกิจสินเชื่อโตก้าวกระโดด ล่าสุด ณ เวลา 15.35 น. ราคาอยู่ที่ระดับ 1.57 บาท เพิ่มขึ้น 0.10 บาท หรือคิดเป็น 6.80% สูงสุดที่ระดับ 1.57 บาท ต่ำสุดที่ระดับ 1.46 บาท ด้วยมูลค่าซื้อขาย 58.78 ล้านบาท
30 พ.ค. 2561

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 15.35 น. ราคาอยู่ที่ระดับ 1.57 บาท เพิ่มขึ้น 0.10 บาท หรือคิดเป็น 6.80% สูงสุดที่ระดับ 1.57 บาท ต่ำสุดที่ระดับ 1.46 บาท ด้วยมูลค่าซื้อขาย 58.78 ล้านบาท

ด้านนักวิเคราะห์ บล.จีเอ็มโอ-แซด คอม ระบุในบทวิเคราะห์ แนะนำ “ซื้อ” หุ้น AMANAH ในราคาเหมาะสมปี 18 ที่ 2.86 บาท อิง Justified PBV 2.4 เท่า โดยมองว่าธุรกิจของ AMANAH ได้ผ่านจุดต่ำสุดไปแล้ว และกำลังเข้าสู่ช่วงเติบโตอย่างก้าวกระโดด จากการรุกธุรกิจสินเชื่อรถแลกเงิน (Auto to Money: ATM) ที่ให้ผลตอบแทนสูงมาก รวมถึงการเตรียมเลิกธุรกิจสัญญาเช่าดำเนินงาน เช่าทางการเงิน และสินเชื่อเพื่อซื้อสินค้าที่มีผลตอบแทนต่ำ อีกทั้งคุณภาพสินเชื่อมีแนวโน้มดีขึ้นจากการเปลี่ยนธุรกิจ
โดยคาดกำไรของ AMANAH ปี 2560 และ 2561 อยู่ที่ 76 และ 162 ลบ. (+119% และ +114%) ซึ่งเป็นการเติบโตอย่างต่อเนื่องจากการรุกธุรกิจ ATM ในช่วงไตรมาส 3/58 นอกจากนี้คุณภาพสินเชื่อมีการปรับตัวดีขึ้นอย่างมีนัยสำคัญหลังจากรุกธุรกิจนี้ โดย %NPL ลดลงจากระดับ 12% มาอยู่ที่ระดับ 7% ในปัจจุบัน โดยคาดว่าในระยะยาว %NPL จะอยู่ที่ระดับ 6-8%